OzLabs/hebrew-wiki-articles huggingface dataset:
הדיוויזיה ה-339 (ורמאכט)

הדיוויזיה ה-339 (בגרמנית: 339. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה.

== היסטוריה ==
דיוויזיית הרגלים ה-339 הוקמה בדצמבר 1940 כחלק מגל הגיוס ה-14 במחוז הצבאי ה-IX בתורינגיה. במאי 1941 היא הועברה לגבול עם ברית המועצות. לאחר מבצע ברברוסה, הדיוויזיה ה-339 נפרסה באוגוסט 1941 באזור העורפי של קבוצת ארמיות מרכז ליד ויטבסק ובוברויסק בבלארוס.

מינואר 1942 עד ינואר 1943, הדיוויזיה ה-339 נלחמה בקרבות רז'ב עם ארמיית הפאנצר השנייה סביב בריאנסק. בקיץ 1943, הדיוויזיה נלחמה בקרב קורסק, עדיין כחלק מארמיית הפאנצר השנייה, תחת הקורפוס ה-55.

באוקטובר 1943 הפכה הדיוויזיה לחלק מארמיית הפאנצר הרביעית תחת קבוצת ארמיות דרום. ב-2 בנובמבר 1943, לאחר שספגו אבדות כבדות בקרב הדנייפר, שרידי הדיוויזיה ה-339 שולבו עם שרידי דיוויזיות אחרות ויצרו את פלגת הקורפוס C, ואילו הדיוויזיה ה-339 עצמה פורקה.

== מפקדים ==

* גאורג הוולקה (15 בדצמבר 1940 - ינואר 1942) - מת מהתקף לב
* קורט פפלוגראדט (ינואר - 8 בדצמבר 1942)
* מרטין רוניקה (8 בדצמבר 1942 - 1 באוקטובר 1943)
* וולפגנג לאנג (1 באוקטובר 1943 - 15 בנובמבר 1943)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/339ID.htm הדיוויזיה ה-339] באתר lexikon-der-wehrmacht 

339
דיוויזיה 339
גסטון קרונל

גסטון קרונל (בצרפתית: Gaston Crunelle 18 באוגוסט 1898 בדואיי – 13 בינואר 1990) היה חלילן קלאסי ומורה צרפתי. 

משנת 1941 עד 1969 הכשיר קרונל כ-135 תלמידי חליל זוכי פרס ראשון בקונסרבטואר של פריז. 

בשנת 1969 החליף אותו החלילן ז'אן-פייר רמפל (זוכה הפרס הראשון לשנת 1944).

נוסף לז'אן-פייר רמפל, לימד קרונל אין-ספור מוזיקאים, בהם רוז'ה קוט וג'יימס גולוויי.

== קישורים חיצוניים ==

<div class="mw-content-ltr">
* [http://www.robertbigio.com/crunelle.htm Gaston Crunelle] on Robert Bigio flute pages
* [http://www.flutepage.de/deutsch/composer/person.php?id=1335&englisch=true Biography of Gaston Crunelle] on Flute page
* [https://www.discogs.com/artist/1980901-Gaston-Crunelle Gaston Crunelle's discography] on Discogs
* [http://zasu.us/isabellechapuis/htmpages/crunelle2.htm Two pictures of Gaston Crunelle]
* [https://www.youtube.com/watch?v=XYb4LqFrgPU Trois cadences de Reynaldo Hahn pour le concerto K.299 de Mozart with Gaston Crunelle and Pierre Jan
</div>

==הערות שוליים==

קטגוריה:חלילנים צרפתים
קטגוריה:מורים למוזיקה
קטגוריה:צרפתים שנולדו ב-1898
קטגוריה:צרפתים שנפטרו ב-1990
רוז'ה קוט

רוז'ה קוט (בצרפתית: Roger Cotte; 21 ביולי 1921, קלמאר – 1 במאי 1999, סאו פאולו) היה נגן חלילית ומוזיקולוג צרפתי.

== קריירה ==
קוט לחמד מוזיקה בקונסרבטואר של פריז אצל גסטון קרונל, מ-1940 עד 1948. הוא הקים וניהל מאז 1953 את "קבוצת הכלים העתיקים של פריז". בשנת 1961 קיבל תואר דוקטור למוזיקולוגיה מאוניברסיטת סורבון, שם ניהל את מעבדת המוזיקולוגיה. הוא לימד חליל צד ב"סקולה קנטורום של פריז".
מ-1984 עד 1992 לימד באוניברסיטה שח סאו פאולו, ברזיל, שם ייסד קבוצת מוזיקה עתיקה. הוא פרסם את "La musique maçonnique et ses musiciens", "Musique et symbolisme" וחוברת על שירי הבונים החופשיים.

המחקר המוזיקלי שלו התמקד בז'אן-ז'אק רוסו ומוזיקה של הבונים החופשיים אצל מוצרט, בטהובן ויוהאן נפומוק הומל.

== פרסומים ==
<div class="mw-content-ltr">
*1958: Méthode complète de flûte à bec (ou flûte douce),<ref>[http://www.worldcat.org/title/methode-complete-de-flute-a-bec-ou-flute-douce-par-roger-cotte-preface-de-gaston-crunelle/oclc/659276069 Méthode complète de flûte à bec (ou flûte douce)]</ref> Paris
*1959: Encyclopédie des grands compositeurs, Paris
*1961: Compositeurs français émigrés en Suède, thèse de doctorat, Paris
*1973: Précis d'organologie, in: L'éducation musicale
*1974: La musique maçonnique et ses musiciens,<ref>[https://books.google.com/books/about/La_musique_maçonnique_et_ses_musiciens.html?id=wTL0AAAAMAAJ&redir_esc=y La musique maçonnique et ses musiciens]</ref> Paris
* Les textes de Voltaire mis en musique
*1976: Jean-Jacques Rousseau musicien<ref>[http://catalogue.bnf.fr/ark:/12148/cb397414318 Jean-Jacques Rousseau musicien]</ref> on the site of the BNF
</div>

== קישורים חיצוניים ==
 
<div class="mw-content-ltr">
* [http://musiqueclassique.forumpro.fr/t12181-roger-cotte-flute Roger Cotte, flûte] on Musique classique forum
* [http://www.persee.fr/doc/dhs_0070-6760_1976_num_8_1_2843_t1_0520_0000_5 Roger Cotte,La Musique maçonnique et ses musiciens.1975 (compte rendu)] on Persée
* [https://www.youtube.com/watch?v=Ed4EsQIEVSI Roger Cotte A ARTE DA FLAUTA LA GUERRE] on YouTube
</div>

==הערות שוליים==

קטגוריה:נגני חלילית
קטגוריה:מוזיקולוגים צרפתים
קטגוריה:צרפתים שנולדו ב-1921
קטגוריה:צרפתים שנפטרו ב-1999
דרכון הונגרי

דרכון הונגרי ביומטרי
דרכון הונגרי רגיל
דרכון הונגרי הוא מסמך נסיעה המונפק לאזרחי הונגריה, המאפשר להם לצאת אל מחוץ לגבולות הונגריה, ומזכה את נושאו להגנה וסיוע קונסולרי של הונגריה מול גורמים זרים. נכון לינואר 2022, נושאי דרכון הונגרי מורשים להיכנס ל-183 מדינות ללא צורך באשרת כניסה (הדרכון מאפשר נסיעה חופשית ומגורים בכל מדינות האיחוד האירופי ללא ויזה). על מנת לקבל את הדרכון, אין צורך בידיעת השפה ההונגרית.

== היסטוריה ==
בתחילתו היה הדרכון ההונגרי מאוד מוגבל ולא אפשר נסיעות רבות (בעיקר בגלל הגדילה הניכרת של הקומוניזם באירופה), והונפק רק עבור אזרחים הונגריים (לא כולל צאצאיהם). הדרכון כלל לא איפשר לנסוע למספר רב של מדינות, והוצבו דרישות אשרה גבוהות ממדינות המערב, כך שעל מנת לצאת מהונגריה ולגור/לעבוד במדינות כאלה ואחרות באירופה, ובמיוחד באסיה ובאמריקה, היה צריך לעבור תהליך ארוך בן כמה שנים, הכולל מספר שלבים:
* שלב ראשון: קבלת הזמנה רשמית (מקרוב משפחה, במקרים חריגים ניתן גם מחבר).
* שלב שני: קבלת הבטחה לתמיכה כספית מלאה מאדם אמיד המתגורר ביעד.
* שלב שלישי: קבלת אישור מדיני.
* שלב רביעי: הנפקת ויזה (ויזת עבודה/ויזת מגורים/ויזת סטודנט).
מתהליך זה היו פטורים רק אזרחים הונגריים בעלי אזרחות של המדינה אליה הם רוצים לנסוע.
גם אזרחים הונגריים שעברו את התהליך, לרוב, יכלו לצאת מהונגריה רק פעם אחת בשלוש שנים.

אך, ב-1989, לאחר התמוטטות הקומוניזם ושיפור יחסיהם של אוסטריה והונגריה (עקב הפלת חומת הגבול של אוסטריה-הונגריה), מגבלות הדרכון הוקלו במידה ניכרת.

== דרישות אשרה ==
נכון לינואר 2022, הדרכון נמצא במקום השמיני מבחינת רמת חופש הנסיעה שהוא מעניק, יחד עם הדרכון הפולני. הדרכון מעניק חופש נסיעה ללא ויזה ל-183 מדינות, בהן הממלכה המאוחדת (6 חודשים) וארצות הברית (90 ימים).
[[הונגריה}}]]

== סוגי דרכונים ==
לדרכון ההונגרי שני סוגים; דרכון ביומטרי ודרכון דיפלומטי.

הדרכון הדיפלומטי מאפשר נסיעה למקומות האלו בתנאים האלו;
מדינות [[האיחוד האירופי}}]]
* מדינות האיחוד האירופי מאפשרות לבעלי אזרחות הונגרית לטייל, לעבוד ולגור ברחביהן ללא צורך באשרה.

== הנפקה ורישום ==
האזרחות ההונגרית מוענקת אך ורק לאזרחי הונגריה ולצאצאים ביולוגיים של אזרחי הונגריה (בן, נכד, נין). הזכאים לקבל דרכון הונגרי הם:
* כל אדם שנולד לפני 1 באוקטובר 1957 שמצליח להוכיח כי אביו הביולוגי בעל אזרחות הונגרית זכאי לקבל דרכון הונגרי ואזרחות. אדם אשר קשרו ההונגרי בא מצד אמו הביולוגית, רשאי לקבל דרכון הונגרי אך לא יוכל להעניק דרכון הונגרי לצאצאיו אם הם טרם נולדו.
* כל אדם שנולד לאחר 1 באוקטובר 1957 שמצליח להוכיח כי אביו הביולוגי או אמו הביולוגית בעל/ת אזרחות הונגרית, רשאי לקבל דרכון הונגרי ואזרחות, וגם רשאי להעניק דרכון ואזרחות הונגריים לצאצאיו גם אם הם טרם נולדו.

==קישורים חיצוניים==

== הערות שוליים ==

הונגרי
קטגוריה:הונגריה: חוק ומשפט
בילה

חנות הדגל של בילה בווינה
בילה (בגרמנית: BILLA) היא רשת סופרמרקטים אוסטרית הפועלת במרכז, מזרח ודרום מזרח אירופה. החברה נוסדה על ידי קרל ולשק ב-1953. ובשנת 1996 מכר את גרעין השליטה שלו לקבוצת REWE הגרמנית.

== היסטוריה ==
בשנת 1953 פתח קרל ולשק חנות בשמים מוזלת ברובע וינה של מרגרטן בשם WKW (ראשי התיבות הגרמניים של "Warenhandel Karl Wlaschek", בעברית "קרל ולשק מסחר"). עד שנת 1960 היו לרשת WKW 45 חנויות באוסטריה. בשנת 1961 שונה שמה של הרשת ל-Billa, הלחם של "billiger Laden", "חנות זולה" בגרמנית, והחלה למכור מזון ועברה לשירות עצמי. ב-1965 החברה גדלה ל-109 חנויות. קבוצת REWE רכשה את בילה ב-1996.

== מיקום הפעילות ==
בילה מפעילה חנויות בארבע מדינות באירופה:
{| class="wikitable sortable"
!מדינה
! מספר חנויות
|-
| אוסטריה
| align="center" | 1,102
|-
| צ'כיה
| align="center" | 236
|-
| סלובקיה
| align="center" | 145
|-
| בולגריה
| align="center" | 132
|-
|}

=== אוסטריה ===
אוסטריה היא השוק הביתי של הרשת. נכון למרץ 2019 לבילה 1,069 חנויות באוסטריה, שנייה בגודלה ל-SPAR בעלת 1,538 סניפים.

=== צ'כיה ===
סופרמרקט בילה הראשון בצ'כיה נפתח ב-26 באוקטובר 1991. לחברה 215 חנויות בצ'כיה ומעסיקה למעלה מ-6,000 עובדים. לחנויות בילה שטח מכירה ממוצע של 900 מ"ר.

=== סלובקיה ===
בילה פתחה את החנות הראשונה שלה בסלובקיה בשנת 1993<ref>https://www.billa.sk/specialfolder/footer/o-spolocnosti/kto-sme Billa homepage: "Who we are" (in Slovak)</ref>.

=== בולגריה ===
החברה פתחה את הסופרמרקט הראשון שלה בבולגריה בשנת 2000 ומאז התרחבה לכיסוי 38 ערים בולגריות, והפעילה בסך הכל 132 סופרמרקטים נכון לדצמבר 2021<ref></ref>.

== מקומות לשעבר ==
בילה פעלה בעבר במדינות נוספות.
{| class="wikitable sortable"
!מדינה
! מספר חנויות
! נמכר ל
! שנים
|-
| רוסיה
| align="center" | 161
| לנטה
| 2021<ref name=":0"></ref>
|-
| איטליה
| align="center" | 136
| קרפור (53)קונאד (50)אחרים (33)
| 2014 <ref></ref><ref></ref><ref></ref>
|-
| רומניה
| align="center" | 86
| קרפור
| 2015 <ref></ref>
|-
| קרואטיה
| align="center" | 62
| SPAR
| 2016 <ref></ref>
|-
| אוקראינה
| align="center" | 35
| נובוס
| 2020 <ref></ref>
|-
| הונגריה
| align="center" | 21
| SPAR
| 2002 <ref></ref><ref></ref>
|-
| פולין
| align="center" | 14
| E.Leclerc
| 2009 <ref></ref>
|}

=== רוסיה ===
סופרמרקט בילה הראשון ברוסיה נפתח בשנת 2004. בשנת 2008, הרשת יצאה לראשונה מחוץ למוסקבה. באותה שנה נרכשו שלושה עשר סופרמרקטים של Yum-Yum במוסקבה.

ב-2012 רכשה בילה את רשת הסופרמרקטים הרוסית Citistor (חלק מרשת Ramstor לשעבר).

מאז 2008, כל החנויות החדשות של Rewe Group ברוסיה בפורמט "סופרמרקט" לא נפתחו תחת המותג בילה, אלא תחת המותג Biop (Billa Operations). הסיבה היא שרק ל-Billa Russia LLC הייתה הזכות לפתח את המותג בילה ברוסיה, וחברת האחזקה הרוסית "מרתה" שהחזיקה ב-22.5 אחוזים הפסיקה מאז סוף 2008 להשקיע בפיתוח החברה עקב תחילת הליך פשיטת הרגל. ביוני 2010, מניות אלו נרכשו מ"מרתה".

בשנת 2018 הוחלפה שמה של רשת Biop לבילה, 151 חנויות בילה נפתחו ברוסיה. בשנת 2021, לפני העסקה עם לנטה אחזקות, פעלו 161 חנויות ברחבי רוסיה, בעיקר במוסקבה ובערים הסובבות אותה. חברת האחזקות Lenta LLC הודיעה ב-18 במאי כי ביצעה עסקה לרכישת עסקי הסופרמרקטים של Billa Russia GmbH תמורת 215 מיליון אירו במזומן.

== קישורים חיצוניים ==

* 

== הערות שוליים ==

קטגוריה:רשתות מרכולים
קטגוריה:חברות אוסטריות
קטגוריה:חברות פרטיות
ספריית אל-בודיירי

שלט במבנה הספרייה
ספריית אל-בודיירי היא ספרייה פרטית וארכיון ברחוב השלשלת בעיר העתיקה של ירושלים. בספרייה אוסף של כ-1,300 כתבי יד, המוקדמים בהם מהמאה ה-12. הספרייה הוקמה על בסיס האוסף האישי של שריף ירושלים במאה ה-18, שייח מוחמד אבן-בודייר. משפחת אל-בודיירי מאפשרת גישה לכתבי היד באמצעות שיתופי פעולה עם ארגוני מורשת ותרבות בינלאומיים.

רוב כתבי היד כתובים בערבית, ומיעוטם בטורקית עות'מאנית ובפרסית. הספרייה והארכיון פתוחים לקהל הרחב, בתיאום מראש.

==היסטוריה==
ספריית אל-בודיירי צמחה מתוך האוסף של שריף ירושלים במאה ה-18, שייח מוחמד אבן-בודייר, שהיה איש דת סופי שלמד באל-אזהר, בן למשפחה אצילה שהגיעה מחיג'אז לירושלים במאה ה-9. בבעלותו של אבן-בודייר היו נכסים רבים, שאת חלקם ירש מאביו. הוא החל לאסוף כתבי יד בגיל 15, והרחיב את ספרייתו ללא הרף עד מותו בשנת 1805. לאחר מותו המקום נסגר והוזנח, עד שבשנת 2003 החליטה משפחת אל-בודיירי לשפץ את הספרייה ולפתוח אותה מחדש. לקראת הפתיחה נקלטו בספרייה 520 כתבי יד נוספים, שלוקטו מבני המשפחה. ספריית אל-בודיירי ממשיכה לפעול מביתו של השייח מוחמד אבן-בודייר, כפי שביקש בצוואתו. הספרייה פתוחה לקהל הרחב בתיאום מראש.

בשנת 2008 החל תהליך של דיגיטציה ושימור האוסף, בשיתוף פעולה עם האיחוד האירופי כחלק מ. הקטלוג הדיגיטלי של הספרייה הוא חלק מאוסף כתבי יד אסלאמיים שרוכזו באוסף היל על ידי אוניברסיטה במינסוטה.

==אוסף כתבי היד==
אוסף ספריית אל-בודיירי כולל כ-1,300 כתבי-יד מהמאה ה-12 ואילך, וכן עשרות ספרים מהמאה ה-20 ומסמכים היסטוריים של משפחת אל-בודיירי, בהם יומנים, התכתבויות אישיות ומסמכים משפטיים המתוארכים לתקופה העות'מאנית המאוחרת. רוב כתבי היד כתובים בערבית, ומיעוטם בטורקית עות'מאנית ובפרסית.

בשנת 1987 פורסם קטלוג ובו 636 כתבי יד שהועתקו למיקרופילם 35 מ"מ. בשנת 2010 פורסם קטלוג מעודכן ובו גם כתבי היד שנוספו בשנת 2003.

הנהלת הספרייה החלה ביצירת קטלוג מקיף חדש באביב 2010 וסיימה את העבודה על טיוטת הקטלוג בינואר 2011. על פי דו"ח של מרכז המחקר הפלסטיני-אמריקאי, כמחצית מכתבי היד בספרייה השתמרו היטב, רבע מהם זקוקים רק לכריכה מחודשת, והשאר במצב רעוע.

באתר פרויקט שימור המורשת הבין-תרבותית במדינות הים התיכון מצוין שרוב כתבי היד בספרייה עוסקים בתולדות האסלאם ובסופיזם. באוסף נמצאים 6 כתבי יד ייחודיים, שלא ידוע על עותק נוסף שלהם. כתב היד העתיק ביותר באוסף, "המסר הקאשירי", נכתב בשנת 1167.

==קישורים חיצוניים==

==הערות שוליים==

קטגוריה:ירושלים: מבנים
קטגוריה:הרובע המוסלמי
אל-בודיירי
יצחק יעקובוביץ' (רב)

הרב יצחק יעקובוביץ הוא רבה של המועצה אזורית דרום השרון, ומחבר הספר 'אור יצחק'. לשעבר ראש מחלקת כשרות הייבוא ברבנות הראשית לישראל.

==ביוגרפיה==

החל את לימודיו התורנים בישיבת ניר והתקרב לרב דב ליאור, לאחר סיום מסלול ההסדר עבר לישיבת מרכז הרב שם התקרב לרב אברהם אלקנה שפירא ונהיה לאחד מתלמידיו הקרובים, בהיותו אברך בישיבה הוזמן בשנת תשמ"ג על ידו לשמש תחתיו בתפקיד ראש מחלקת כשרות הייבוא ברבנות הראשית תפקיד אותו מילא עד תום כהונתו בשלהי שנת תשנ"ג.

שירת כרב צבאי והגיע לדרגת רב-סרן. בשנת תשמ"ד הוציא לאור את הספר "אור יצחק" - פעילות מבצעית בצה"ל בעתות שלום ומלחמה על פי ההלכה. הספר מכיל כ-180 עמ'. הספר התפרסם עקב הפסק ובו מובא ההיתר לצרף חילונים למניין, פסק אותו ציטטו רבנים נוספים

בשלהי שנות התשעים התמנה לרבה האזורי של מועצה אזורית דרום השרון תפקיד בו הוא מכהן עד היום, לצד הרב יוסף שלוש.

מתגורר בשכונת קריית משה בירושלים.

==קישורים חיצוניים==
* 
* הרב יצחק יעקובוביץ'[http://asif.co.il/wpfb-file/nar-18-51-pdf/ הנהגות וסיפורים על מרן רה"י הרב אברהם אלקנה כהנא שפירא זצ"ל], ניצני ארץ יח, תשע"ג. 
* [https://www.inn.co.il/tags/הרב_יצחק_יעקובוביץ'/ כל הכתבות על הרב יצחק יעקובוביץ'], באתר ערוץ 7

==הערות שוליים==

קטגוריה:רבני הציונות הדתית בישראל
קטגוריה:תלמידי הרב אברהם אלקנה שפירא
קטגוריה:קריית משה: רבנים
קטגוריה:רבני מועצות אזוריות
קטגוריה:בוגרי ישיבת ניר קריית ארבע
קטגוריה:מועצה אזורית דרום השרון: אישים
נקודת בנסון

נקודת בנסון (באנגלית: Benson Point) היא לשון יבשה שאינה מכוסה קרח, היוצרת את הקצה הדרום-מערבי של האי ראגד באיי שטלנד הדרומיים, שבאנטארקטיקה.

נקודת בנסון מהווה את הכניסה הצפונית-מערבית של מצר מורטון.

נקודת בנסון ממוקמת 3.2 קילומטרים דרומית - מזרחית מכף שפילד;

נקודת בנסון ממוקמת 4.6 קילומטרים מערבית - דרומית מנקודת ראדב;

נקודת בנסון ממוקמת 6.33 קילומטרים מערבית - צפון-מערבית מנקודת דבילז שבאי ליווינגסטון.

== היסטוריה ==
הנקודה התגלתה על ידי צידי כלבי ים בראשית המאה ה-19.

הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.

הפסגה נקראת על שם אילוף בנסון (Elof Benson), שהיה הקצין הראשון של הבריג האמריקאי הרסיליה (Hersilia), אשר, בפיקודו של רב החובל ג'יימס שפילד (James Sheffield), הפליגה באיי שטלנד הדרומיים בעונות הקיץ האנטארקטי של שנים 1819–1820 ושל שנים 1820–1821.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1246 נתונים כליים]

בנסון
מוזיאון ג'יבלי

טוטורו מביט החוצה מהקופה, ומזכיר למבקרי המוזיאון לרכוש כרטיס מבעוד מועד
מוזיאון ג'יבלי (ביפנית: 三鷹の森ジブリ美術館) הוא מוזיאון המציג את עבודתו של אולפן ההנפשה היפני סטודיו ג'יבלי. המוזיאון ממוקם בפארק אינוקאשירה אשר נמצא בחלק המערבי של העיר טוקיו שביפן. המוזיאון משלב מאפיינים של מוזיאון ילדים, מוזיאון טכנולוגי, ומוזיאון לאמנויות, ומוקדש לאמנות ולטכניקת יצירת ההנפשה של סרטי סטודיו ג'יבלי.

== היסטוריה ==
תכנון המוזיאון החל בשנת 1998. בניית המוזיאון החלה במרץ 2000. המוזיאון נפתח לציבור לראשונה ב-1 באוקטובר 2001.

המקים של סטודיו ג'יבלי הייאו מיאזאקי עיצב בעצמו את המוזיאון תוך שימוש בסטוריבורדס אשר דומים לאלו בהם הם משתמש ליצירת סרטיו. העיצוב הושפע מאוד מארכיטקטורה אירופאית כגון הכפר קלקטה אשר באיטליה.

אסור לצלם תמונות סטילס או סרטי וידאו בתוך המוזיאון, בין היתר על מנת שאנשים יוכלו לחוות לראשונה את המוזיאון במו עיניהם ואוזניים.

בפברואר 2020 המוזיאון נסגר לאלתר כתוצאה ממגפת הקורונה.<ref name="extendedclosure"></ref><ref></ref> בהמשך המוזיאון נפתח מחדש, בתחילה רק לתושבי מיטקה, אך בספטמבר 2020 נפתח במחדש במלואו לציבור הרחב.

== מוצגים ==
=== תערוכות קבע ===
בחדר התצוגה שבקומה התחתונה ישנה תצוגה המספקת מידע על ההיסטוריה והמדע של תחום ההנפשה, כולל זואיטרופ תלת־ממדי אשר מציג דמויות מהסרט השכן הקסום של טוטורו (1988). בקומה הראשונה ישנו גם דגם של אולפן הנפשה. ישנה גם תערוכה המכונה "היכן שהסרט נולד", אשר מכילה חמישה חדרים, ונועדה להציג את תהליך היצירה של סרטי הנפשה. ישנה גם תערוכה נוספת המדגימה את תהליך יצירת סרטי הנפשה, כולל שלב יצירת ההסקיצות, הסטוריבורד, יצירת תמונות המפתח, תהליך ה"Clean up", תהליך צביעת האיורים, ותהליך יצירת ציורי הרקע.

=== תערוכות מיוחדות ===
בנוסף לתערוכות הקבע לאורך השנים המוזיאון אירח גם תצוגות של יצירות שהופקו על ידי אולפני הנפשה אחרים:
{| class="wikitable sortable"
!תאריך
!תערוכה
|-
| 2001–2002
| "המסע המופלא"
|-
| 2002–2004
| "הטירה המרחפת" ו"מכונות מעופפות דמיוניות"
|-
| 2003–2004
| יצירות של האנימטור הרוסי יורי נורשטיין
|-
| 2004–2005
| פיקסאר
|-
| 2005–2006
| "היידי בת ההרים"
|-
| 2006–2007
| אולפני ארדמן - התערוכה התמקדה בעיקר בסרטי וולאס וגרומיט
|-
| 2007–2008
| זהבה ושלושת הדובים - התערוכה התבססה בעיקר על ספר תמונות מאת ליאו טולסטוי.
הסרט "Panda! Go, Panda" - אחד מסרטיהם המוקדמים של מיאזאקי ואיסאו טקהאטה שהופק בשנת 1972 לפני הקמת סטודיו ג'יבלי
|-
| 2008–2009
| מוזיאון הלובר
|-
| 2009–2010
| "פוניו על הצוק ליד הים"
|-
| 2010–2011
| סרטי יער ג'יבלי
|-
| 2011–2012
| הנוף שנשקף מהאוטובוס-חתול
|-
| 2012–2013
| מתנת האיורים
|-
| 2013–2014
| העדשה בעבודה ביער ג'יבלי
|-
| 2014–2015
| מפצח האגוזים ומלך העכברים
|-
| 2015–2016
| המגדל הרדוף
|}

=== סרטים קצרים ===
מוזיאון ג'יבלי מציג מספר גם סרטים קצרים אשר הופקו באופן בלעדי למוזיאון ג'יבלי:
* הטיול הגדול של קורו (コロの大さんぽ)
* עכביש המים מונמון (水グモもんもん)
* מיי והחתלתול-אוטובוס (めいとこねこバス)
* היום בו קטפתי כוכב (星をかった日)
* ציד הלווייתנים (くじらとり)
* חיפוש אחר בית (やどさがし)
* זנב של מתאבק סומו (ちゅうずもう)
* מר בצק ונסיכת הביצה (パン種とタマゴ姫)
* ציד אוצרות (たからさがし)
* בורו הזחל (毛虫のボロ)

כל אורח במוזיאון רשאי לצפות בסרט קצר פעם אחת בלבד במהלך ביקור בודד במוזיאון.

== קישורים חיצוניים ==

* 

* [http://www.nausicaa.net/miyazaki/museum/ מידע על חלק מהסרטים הקצרים המוצגים במוזיאון] - מידע באנגלית
* 

==הערות שוליים==

קטגוריה:טוקיו: מוזיאונים
קטגוריה:סטודיו ג'יבלי
צפון נורווגיה

צפון נורווגיה (בנורווגית: Nord-Norge) הוא אזור גאוגרפי במדינת נורווגיה המורכב משני המחוזות הצפוניים ביותר של המדינה - נורדלנד וטרומס ופינמרק.

אזור צפון נורווגיה כולל כ-9.1% מכלל אוכלוסיית נורווגיה וכ-34.9% מכלל שטחי נורווגיה (אם לא כוללים את שטחי סבאלברד ויאן מאיין).

היישובים הגדולים ביותר בצפון נורווגיה כוללים את מו אי ראנה, בודו, נרוויק, הרסטד, טרומסה ואלטה. צפון נורווגיה מתוארת לעיתים רבות כארץ שמש החצות וארץ הזוהר הצפוני. צפונה יותר, באמצע הדרך לקוטב הצפוני, נמצא הארכיפלג הארקטי סבאלברד, אשר במקור לא היה נחשב לחלק מאזור צפון נורווגיה.

אזור צפון נורווגיה הוא אזור רב-תרבותי, וגרים בו לא רק נורווגים אלא גם את סאמים-נורווגים, פינים-נורווגיים ואוכלוסיות רוסיות (בעיקר באזור קירקנס). השפה הנורווגית היא השפה הדומיננטית ברוב אזור צפון נורווגיה.

== קישורים חיצוניים ==

* 

קטגוריה:נורווגיה: אזורים
יחסי נורווגיה – ערב הסעודית

שגרירות ערב הסעודית באוסלו
יחסי נורווגיה–ערב הסעודית הם היחסים הדו-צדדיים שבין ממלכת נורווגיה לבין הממלכה הערבית הסעודית.

== סקירה כללית ==
נורווגיה מחזיקה נציגות דיפלומטית בסעודיה מאז 1961. 15 שנים מאוחר יותר, ב-1976, הוקמה בג'דה שגרירות נורווגית, אשר עברה לריאד ב-1985. לאורך השנים הללו, שמירה על יחסים דו-צדדיים טובים הייתה בראש סדר העדיפויות כדי להמשיך בונה. דיאלוגים בכמה תחומים. מערכת היחסים הדו-צדדית תוגברה על ידי פתיחת השגרירות המלכותית הסעודית באוסלו ב-2012.

שתי המדינות משותפות פעולה בתחומים רבים, ובכלל זה בתחום הנפט והאנרגיה.

לפי שגרירות נורווגיה גרים בערב הסעודית בערך 230 נורווגים, וקרוב ל-500 נורווגים מוסלמים מבקרים במכה כל שנה<ref></ref>.

== נציגויות דיפלומטיות ==
* ערב הסעודית מחזיקה בנורווגיה שגרירות באוסלו.
* נורווגיה מחזיקה בערב הסעודית שגרירות בריאד וקונסוליה בג'דה.

==קישורים חיצוניים==

== הערות שוליים ==
מ.ק. 624

מ.ק. 624 הוא השם שניתן בצה"ל למכשיר קשר דיגיטלי נייד וידני מתוצרת תדיראן המשדר שמע באפנון תדר, (FM) בתחום התג"מ (תדר גבוה מאוד) (VHF).

בגלל מידותיו הקטנות ומשקלו הנמוך, המכשיר משמש כקשר אישי וניתן להשתמש בו כמכשיר יד בעל תצוגה דיגיטלית, מיקרופון ורמקול מובנים, או בנשיאה על הגב בעזרת קופסת פיקוד ואבד"שים. ניתן לחבר אל מכשיר זה מצפין.

==היסטוריה==
בתחילת שנות ה-80 החלה הצטיידות של צה"ל במכשיר הקשר הזה.

==פרטים טכניים==
{| cellpadding="2" cellspacing="0" border="1"

|-
! colspan="2" style="background-color: #c0c0c0" | מאפיינים
|-
! style="background-color: #dfdfdf;" | חברה
| תדיראן קשר
|-
! style="background-color: #dfdfdf;" | כמות תדרים
| 2320
|-
! style="background-color: #dfdfdf;" | טווח תדרים
| 30:00-87:975 מגה-הרץ
|-
! style="background-color: #dfdfdf;" | כמות ערוצים
| 10
|-
! style="background-color: #dfdfdf;" | טווח מרחבי
| 8 ק"מ (ללא מגבר) 20 ק"מ עם מגבר
|-
! style="background-color: #dfdfdf;" | הספק שידור
| 2 וואט (ללא מגבר) 15 וואט עם מגבר
|-
! style="background-color: #dfdfdf;" | ספק כוח
| סוללה חשמלית מסוג ליתיום 12 וולט.
|-
! style="background-color: #dfdfdf;" | אנטנה
|AT-892 - "שורט" - אנטנה קצרה וגמישה
|-
! style="background-color: #dfdfdf;" | משקל
| 1.5 ק"ג
|}

===סוללה חשמלית===
מתח: הסוללה למכשיר היא 12 וולט ליתיום.

===אנטנה===
אל בית באנטנה של המ.ק. ניתן לחבר אנטנת שוט 892 שאורכה הוא 89.2 ס"מ בעזרת מתאם גמיש.

===אביזרי דיבור ושמע===
ניתן לחבר למ.ק. 624 מגוון מערכות דיבור, אשר הנפוצה שבהן היא מערכת דיבור בצורת אפרכסת המכילה מיקרופון ואוזניה. כמו כן ניתן לחבר אליה קופסת פיקוד ק"פ 624 לשליטה בערוצים.

== קישורים חיצוניים ==
* 

== הערות שוליים ==

קטגוריה:מכשירי קשר צבאיים
קטגוריה:צה"ל: מכשירי קשר
רנה דפונטיין

רנה דפונטיין (בצרפתית: René Louiche Desfontaines; 14 בפברואר 1750–16 בנובמבר 1833, פריז) היה בוטנאי צרפתי, נשיא האקדמיה הצרפתית למדעים.

==ביוגרפיה==
רנה דפונטיין נולד בכפר בברטאן שבצרפת. לאחר סיום בית הספר בשנת 1773 הוא הגיע לפריז במטרה ללמוד רפואה. בעקבות הרצאות שהוא שמע בז'רדן דה פלאנט הוא החליט לעבור לחקר צמחים.

במשך שנתיים דפונטיין היה בסיור בתוניסיה ואלז'יר. בשנים 1798–1799 הוא פרסם את ממצאיו ב-2 כרכים Flora Atlantica בהם תיאר לראשונה כ-300 צמחים. בנוסף הוא עסק באורניתולוגיה ופרסם את המאמרים בתחום בידיעון של האקדמיה. בשנת 1880 מאמרים אלו רוכזו בספר Desfontaines's Mémoire sur quelques nouvelles espèces d'oiseaux des côtes de Barbarie שיצאה לאור בלונדון.

בשנת 1786 דפונטיין מונה לפרופסור בז'רדן דה פלאנט. בהמשך הוא מונה למנהלו של מוזיאון הלאומי להיסטוריה של הטבע. במהלך המהפכה הצרפתית הוא הפעיל את השפעתו והציל מספר בוטנאים.

דפונטיין אסף עשבייה שכללה 1480 פריטים של צמחים מאגן הים התיכון. האוסף נתרם לעיריית פריז.

בשנת 1783 דפונטיין התקבל לאקדמיה הצרפתית למדעים ובהמשך כיהן כנשיא של האקדמיה בשנים 1804–1805.

סוגים Desfontainia ו- Fontanesia נקראים על שמו. הוא גם היה הראשון שתיאר את אלימון ובולבול אפריקאי.

==קישורים חיצוניים==

* [https://cths.fr/an/savant.php?id=106281# ביוגרפיה]
* 

קטגוריה:בוטנאים צרפתים
קטגוריה:אורניתולוגים
קטגוריה:חברי האקדמיה הצרפתית למדעים
קטגוריה:עמיתי החברה המלכותית
קטגוריה:אישים הקבורים בבית הקברות מונפרנאס
קטגוריה:צרפתים שנולדו ב-1750
קטגוריה:נפטרים ב-1833
הבחירות בארצות הברית (2022)

סנאט של ארצות הברית, 2022, לפי חלוקה למדינות:

]]
הבחירות ל[[בית הנבחרים של ארצות הברית, 2022, לפי חלוקה למדינות ומחוזות בחירה:

]]
הבחירות לכהונת מושלים ב[[מדינות ארצות הברית, 2022:

]]
הבחירות בארצות הברית בשנת 2022 נערכו ביום ג', 8 בנובמבר. הן בחירות אמצע הכהונה, שנערכו במחצית תקופת הכהונה הנוכחית של נשיא ארצות הברית ג'ו ביידן. במהלכן נבחרו כל חברי בית הנבחרים של ארצות הברית, 35 מתוך 100 חברי הסנאט של ארצות הברית, 36 מושלי מדינות ושלושה מושלי טריטוריות וחברי בתי מחוקקים מקומיים ב-46 מתוך 50 מדינות. כמו כן נערכו בחירות למשרות ציבוריות רבות אחרות במדינות ארצות הברית ועריה. הן הבחירות הראשונות שנערכו לאחר החלוקה מחדש של מחוזות הבחירה בעקבות מפקד האוכלוסין של שנת 2020.

==הבחירות לקונגרס ה-118==

בבחירות עמדו לבחירה לפחות 34 מבין 100 מושבי הסנאט, שהם כל חברי הקבוצה השלישית (Class III) של חבריו, העומדים בשנת כהונתם השישית. בכל מדינה שיש בה בחירות לסנאט נבחר רק סנאטור אחד מתוך שני הסנאטורים שלה. נערכו גם בחירות למילוי שני מושבים לפחות שהתפנו מקרב הסנאטורים חברי קבוצות I ו-II.

בבחירות נעמדו לבחירה כל 435 המושבים בבית הנבחרים שהם בעלי זכות הצבעה. בנוסף לכך נעמדו לבחירה ששת המושבים של חברי הקונגרס שאינם בעלי זכות הצבעה, המייצגים את וושינגטון די. סי., ארבע טריטוריות ואת פוארטו ריקו.

הנבחרים, ביחד עם הסנאטורים שמושביהם אינם עומדים לבחירה השנה, הרכיבו את הקונגרס ה-118, שהתכנס בינואר 2023.

==בחירות במדינות ארצות הברית==
בבחירות נבחרו מועמדים למילוי 36 משרות מושל במדינות ארצות הברית. כמו כן נבחרו מושלים לשלוש טריטוריות.

בבחירות נבחרו חברי בתי מחוקקים ב-88 מתוך 99 בתי המחוקקים של מדינות ארצות הברית ובמרבית בתי המחוקקים בטריטוריות ובאזורים המבודדים, כל אחת ואחד לפי השיטה הנוהגת בהם. בסך הכל הועמדו לבחירה 56 אחוזים מהמושבים בבתים העליונים במדינות, בטריטוריות ובאזורים המבודדים ו-92 מהמושבים בבתים התחתונים בהם. בארבע מדינות בלבד (וירג'יניה, לואיזיאנה, מיסיסיפי וניו ג'רזי) לא נערכו כלל בחירות לבתי המחוקקים המקומיים.

בבחירות נבחרו גם ממלאי משרות ציבוריות רבים (כגון תובעים כלליים, מזכירי מדינה ומזכירי אוצר) במדינות השונות וכן ראשי עיריות רבים, כולל וושינגטון די. סי., לוס אנג'לס, אוקלהומה סיטי ומילווקי.

==ראו גם==
* הבחירות בארצות הברית (2018)

==קישורים חיצוניים==

* 
* [https://www.ynet.co.il/topics/ארה%22ב_בוחרת_2022 ארצות הברית בוחרת 2022]
* [https://www.globes.co.il/news/article.aspx?did=1001428963 מדריך לבחירות אמצע הקדנציה בארצות הברית: איך זה יעבוד ומי המדינות שיכריעו]

==הערות שוליים==

בחירות
ארצות הברית 2022
2022
ארצות הברית
שמחה גתהון

שמחה גִּתְהוֹן (נולדה ב-1968) היא המייסדת ויו"ר התאגיד הממלכתי מרכז מורשת יהדות אתיופיה, אחת ממקימי עמותת עלם המסייעת לבני נוער במצבי סיכון ומרצה לחינוך באקדמיה. גתהון הדליקה משואה ביום העצמאות ה-74 למדינת ישראל, ובשנת 2022 נבחרה לרשימת הנשים החזקות ביותר בישראל של מגזין פורבס ישראל.

==ביוגרפיה==
גתהון נולדה בכפר סרמלה שבמחוז צפון גונדר באתיופיה, בת בכורה לסנאיט ושמשון צגהון, שעבד כמורה ופעיל ציוני. עלתה לישראל בשנת 1984, אחרי שקיבלה היתר לעזוב את אתיופיה ולנסוע ללימודים בארצות הברית. ב-1988, לאחר שנתיים במכינה ובאולפן, החלה גתהון ללמוד לתואר ראשון בעבודה סוציאלית באוניברסיטת בר־אילן. בהמשך למדה גם לתואר שני וב-2011 קיבלה תואר דוקטור בפילוסופיה של החינוך מטעם אוניברסיטת בר-אילן. מאז היא משמשת גם כמרצה בכירה בבית הספר לחינוך במרכז ללימודים אקדמיים אור יהודה, אוניברסיטת בר-אילן ובמכללת סמינר הקיבוצים.

בשנת 2014 מונתה לנציגת הציבור בוועדת סל התרופות לשנים 2014 ו-2015.

בשנת 2022 נבחרה גתהון להדליק משואה בטקס יום העצמאות ה-74 למדינה. בנימוקי הוועדה לבחירת משיאי המשואה נכתב: "מודל לבני ולבנות קהילת יוצאי אתיופיה".

ביוני 2022 הוציאה גתהון ספר ביחד עם עדנה בוסטין בשם "שונים אבל דומים, דומים אבל שונים"
גתהון מקבלת את אות החוסן במכללת חמדת
בדצמבר 2022 קיבלה גתהון את אות החוסן מהאקדמית חמדת. (2022)

בפברואר 2023 יצא לאור הספר "עיונים בתולדות בתה ישראל" בעריכתה בשיתוף עם תמר גרדן.

==חיים אישיים==
גתהון נשואה לזלאלם, בנו של ד"ר טלהון גתהון, שהיה רופא הקהילה באתיופיה. אם לשתי בנות ומתגוררת בחולון. ביתה שקד השתתפה כקצינה העומדת בחזית טקס הדלקת המשואות בשנת 2021. אחיה של גתהון הוא שאול צגהון, חבר מועצת העיר רחובות.

==קישורים חיצוניים==
*[https://holon.mynet.co.il/local_news/article/bjjll00wnc שנה אחרי שבתה כיכבה בטקס: שמחה גתהון מחולון תדליק משואה ביום העצמאות]
* [https://www.makorrishon.co.il/nrg/online/55/ART2/879/569.html "הכל מההורים": העולה שהפכה למרצה לחינוך]
* 
* [https://iaej.co.il/באופן-אישי-שיחה-עם-שמחה-גטהון/ באופן אישי - שיחה עם שמחה גתהון]

==הערות שוליים==

קטגוריה:חוקרות חינוך ישראליות
קטגוריה:אנשי חינוך ישראלים
קטגוריה:נשות חינוך ישראליות
קטגוריה:פעילות חברתיות ישראליות
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:יהדות אתיופיה בישראל
קטגוריה:משיאי משואה ביום העצמאות: 2022
קטגוריה:עולות בשנות ה-1980
קטגוריה:עולים בשנות ה-1980
קטגוריה:חוקרי חינוך ישראלים
קטגוריה:פעילים חברתיים ישראלים
קטגוריה:מייסדות עמותות ישראליות
קטגוריה:מייסדי עמותות ישראלים
קטגוריה:מנהלי מוזיאונים בישראל
קטגוריה:חולון: אישים
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות שנולדו ב-1968
קטגוריה:ישראלים שנולדו ב-1968
יחסי הפיליפינים – ערב הסעודית

יחסי הפיליפינים–ערב הסעודית הם היחסים הבילטרליים של הפיליפינים וערב הסעודית. יחסים דיפלומטיים רשמיים בין שתי המדינות כוננו ב-24 באוקטובר 1969.<ref name="philemb"></ref>

== יחסי סחר ==
הנשיא [[רודריגו דוטרטה (משמאל) נפגש עם המלך סלמאן (מימין) במהלך ביקורו הממלכתי של הראשון במדינה ב-2017.]]
ב-2012, ערב הסעודית הייתה שותפת הסחר העשירית בגודלה של הפיליפינים, השוק ה-31 וה-8 בגודלם בתחומי היצוא והיבוא בהתאמה. ערב הסעודית הייתה גם שותפת הסחר וספקית היבוא הגדולה של הפיליפינים, ושוק היצוא השני בגודלו במזרח התיכון. לפי נתוני ממשלת סעודיה, הסחר בין ערב הסעודית לפיליפינים הסתכם ב-2011 ב-3.6 מיליארד דולר, נתון גדול יותר בהשוואה לנתון הסחר של השנה הקודמת שהסתכם ב-2.7 מיליארד דולר.<ref></ref><ref name="arabnews.com"></ref>

== יחסי עבודה ==
נכון ליוני 2013, עבדו בסעודיה כ-674,000 פיליפינים לפי נתוני משרד הפנים הסעודי. הסכם על עובדי שירות משק בית פיליפינים נחתם בין ערב הסעודית לפיליפינים באותה שנה. ההסכם היה הראשון עבור ערב הסעודית עם מדינה המספקת עבודה.

בשנת 2012, כ-150,000 אחיות פיליפיניות עבדו בערב הסעודית, 25 אחוז מהמספר הכולל של העובדים הפיליפינים בממלכה.<ref></ref>

== קישורים חיצוניים ==

== הערות שוליים ==
דיוויזיית השריון התשיעית (בריטניה)

דיוויזיית השריון התשיעית של הצבא הבריטי היא דיוויזיית שריון בריטית שהוקמה במהלך מלחמת העולם השנייה. הדיוויזיה לא השתתפה בלחימה ככוח דיוויזיוני.

== היסטוריה ==
דיוויזיית השריון ה-9 הוקמה ב-1 בדצמבר 1940 ופורקה ב-31 ביולי 1944. היא מעולם לא לחמה כדיוויזיה שלמה במהלך המלחמה, אם כי חטיבת השריון ה-27 שלה לחמה ב ובצפון מערב אירופה ב-1944.<ref></ref>

== מפקדים ==
* מייג'ור גנרל ברוקאס בורוז (4 בדצמבר 1940 – 20 במרץ 1942)
* מייג'ור גנרל בריאן הורוקס (20 במרץ 1942 – 12 באוגוסט 1942)
* מייג'ור גנרל ג'ון ד'ארסי (12 באוגוסט 1942 – 31 ביולי 1944)

== קישורים חיצוניים ==

== הערות שוליים ==

9
קטגוריה:יחידות שריון בריטיות
דיוויזיית השריון השמינית (בריטניה)

דיוויזיית השריון השמינית של הצבא הבריטי היא דיוויזיית שריון בריטית שהוקמה במהלך מלחמת העולם השנייה. הדיוויזיה נפרסה במצרים ביוני 1942 אך מעולם לא פעלה כמערך שלם ופורקה בינואר בשנה שלאחר מכן.

== היסטוריה ==
מכונית משוריינת של רגימנט הטנקים המלכותי ה-40 (המלך), דיוויזיית השריון ה-8, במחנה וורן, קראובורו ב[[סאסקס, 22 בדצמבר 1941. הגדוד עמד לצאת למזרח התיכון, ומכאן ההסוואה המדברית]]
הדיוויזיה הוקמה ב-4 בנובמבר 1940, וביוני 1942 נשלחה לצפון אפריקה אך מעולם לא לחמה כמערך שלם. מאחר שלא ניתן היה לספק לדיוויזיה חטיבת חי"ר עם משאיות, היא פורקה<ref>Playfair, P. 7</ref> לבסוף במצרים ב-1 בינואר 1943.<ref name="Joslen22">Joslen, p. 22</ref>

בעקבות קרב אל-עלמיין השני הועלתה תוכנית להשתמש בשרידי הדיוויזיה ככוח מרדף עצמאי כדי לזנק קדימה אל העורף הגרמני-איטלקי עד טוברוק, אולם התוכנית להשתמש בדיוויזיה נגנזה ובמקום זאת נעשה שימוש ביחידות באזור הקדמי.<ref>Playfair, pp. 81&#x2013;82</ref> לאחר מכן שימשה שם הדיוויזיה לצורך הטעיה צבאית.<ref name="holt">Thaddeus Holt. The Deceivers: Allied Military Deception in the Second World War. Phoenix. 2005. </ref>

== הערות שוליים ==

8
קטגוריה:יחידות שריון בריטיות
דירת הפגישות

דירת הפגישות (באנגלית: That Funny Feeling) הוא סרט קולנוע אמריקאי מסוגת קומדיה רומנטית משנת 1965 בבימויו של ריצ'רד ת'ורפ, עם סנדרה די, בובי דארין ודונלד אוקונור בתפקידים הראשיים.

זה הסרט השלישי של דארין ודי כזוג לאחר "בבוא ספטמבר" (1961) ושיעור בנישואין" (1963).

==תקציר העלילה==
ג'ואן האוול (סנדרה די) היא צעירה שרוצה להיות שחקנית אבל בינתיים גרה בדירה קטנה עם חברתה אודרי (ניטה טאלבוט) ושתיהן מוטרדות מהרעש שמשמיע שכנם הצמוד לותר (הארי סטורץ'). שתיהן עובדות כמנקות אצל לקוחות שאינן מכירות.

ג'ואן נתקלת שלוש פעמים ברחוב באותו בחור שלבסוף מציג עצמו כטום מילפורד (בובי דארין). טום הוא עובד בכיר בחברת פרסום ביחד עם עמיתו לעבודה הארוויי גרנסון (דונלד אוקונור) שפרוד מאשתו. טום מחזיק בביתו ציורים יקרים של הארוויי כדי שלא יעוקלו על ידי עורכי הדין של אשתו של הארוויי.

לאחר בילוי מבקש טום ללוות את ג'ואן לביתה אבל היא מתביישת להגיע לדירתה הקטנה ומגיעה לדירתו של מילפורד וטוענת שזו דירתה. טום מופתע אבל ממשיך את היחסים אתה. הוא עובר לגור בדירתו של הארוויי, שולח את הארוויי לבית מלון על חשבונו ומזמין את ג'ואן לשם.

לאחר שטום משאיר הודעה בדירתו כי ייעדר לעשרה ימים עוברת לשם ג'ואן עם אודרי ולותר. ג'ואן שזקוקה לכסף ממשכנת את החליפות של טום אצל המשכונאי (לאו ג. קרול) ומשוחחת אתו על הצרות עם "בעלה".

ג'ואן מגלה צילומים רבים של בחורות שהיו בקשר עם טום. היא מזמינה אותן לנשף בדירתן של טום. הדירה מתמלאת בבחורות הנראות כיצאניות ולתוך ההמולה נכנסים גם טום והארוויי. המשטרה מוזעקת ועוצרת את כולם. במכונית המשטרה מציע טום נישואין לג'ואן ואודרי מתחילה לפלרטט עם הארוויי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|סנדרה די
|ג'ואן הוול
|
|-
|בובי דארין
|טום מילפורד
|
|-
|דונלד אוקונור
|הארווי גרנסון
|
|-
|ניטה טאלבוט
|אודרי
|
|-
|לארי סטורץ'
|לותר
|
|-
|רוברט סטראוס
|
|מוזג בבר
|-
|לאו ג. קרול
|מר אושי
|משכונאי
|}

==קישורים חיצוניים==

* [https://www.youtube.com/watch?v=aZOgY4-K7RQ דימון לדירת הפגישות], באתר יוטיוב
* [https://www.youtube.com/watch?v=yj4MmHG634M&t=7s בובי דארין שר את שיר הנושא], באתר יוטיוב
* [https://www.tcm.com/tcmdb/title/92692/that-funny-feeling#overview דירת הפגישות], באתר TCM

קטגוריה:סרטי 1965
קטגוריה:סרטים באנגלית
קטגוריה:סרטי אולפני יוניברסל
קטגוריה:סרטי קומדיה רומנטית אמריקאיים
קטגוריה:סרטים מבוססי סיפורים קצרים
קטגוריה:סרטי סנדרה די
עמוד ראשי

<templatestyles src="MainPage/styles.css" />



<div class = "desktopmainpagecolumn">

</div>


<div style = "float:right" class = "desktopmainpagecolumn">

</div>


<div class="mobilemainpagecolumn">

</div>



<div dir="ltr" style="text-align: center;">
Welcome to the Hebrew Wikipedia. For assistance in other languages, please see the embassy.
</div>

__NOEDITSECTION__
__NOTOC__
וסילי אגפקין

ואסילי איבנוביץ' אגפקין (ברוסית: Васи́лий Ива́нович Ага́пкин; 3 בפברואר 1884 – 29 באוקטובר 1964) היה מנצח תזמורת צבאית סובייטי-רוסי, מלחין ומחברו של שיר הלכת הידוע: "פרידה מסלביאנקה" (הולחן ב-1912).

==ביוגרפיה==

אגפקין נולד בנפת ריאזאן בשנת 1884. מ-1912 עד 1915 למד בבית הספר למוזיקה בטמבוב, שם הלחין את שיר הלכת הרוסי הפופולרי, "פרידה מסלביאנקה".

לאחר ניצחון הבולשביקים במהפכת אוקטובר, אגפקין התנדב מרצונו לצבא האדום ב-1918 וארגן להקת כלי נשיפה בגדוד ההוסרים האדום הראשון.

בשנת 1920, חזר אגפקין לטמבוב ושם ניהל את אולפן המוזיקה ואת התזמורת של חיילי הג.פ.או.. ב-5 באוגוסט 1922 ערכו אגפקין ותזמורתו קונצרט פרידה מטמבוב, ולאחר מכן עברו למוסקבה.

בינואר 1924 השתתפה התזמורת בניצוח אגפקין בטקס ההלוויה במהלך הלווייתו של ולדימיר לנין. ב-1928 ארגן אגפקין להקת כלי נשיפה של ילדי רחוב; שעבור רבים מהם הייתה תחילתה של קריירה מקצועית כמוזיקאים. בשנות ה-30 עמד בראש התזמורת של בית הספר הגבוה של הנ.ק.ו.ד. של ברית המועצות, איתה ערך מספר הקלטות.

אגפקין היה מנהל בולט של להקת דיוויזיית דזרז'ינסקי של הנ.ק.ו.ד.. הוא אף הוביל את מבנה הלהקות הצבאיות במהלך מצעד מהפכת אוקטובר המפורסם בכיכר האדומה במוסקבה ב-7 בנובמבר 1941. יצירתו, "פרידה מסלביאנקה" היה אחד מארבעת שירי הלכת שנוגנו באותו מצעד, ולכבוד תפקידו שם, נוגן השיר כשיר הלכת האחרון בשאר מצעדי יום הניצחון בכל רחבי רוסיה הסובייטית.

המוזיקה שהלחין הופיעה בסרטים רבים, כולל העגורים עפים (1957), ו-72 מטרים (2004).

==קישורים חיצוניים==

* 

==הערות שוליים==

קטגוריה:מלחינים רוסים
קטגוריה:מלחינים סובייטים
קטגוריה:מנצחים רוסים
קטגוריה:אישים הקבורים בבית העלמין וגנקובסקויה
קטגוריה:ילידי 1884
קטגוריה:סובייטים שנפטרו ב-1964
ז'אק מאגהומה

ז'אק אילונדה מאגהומה (בצרפתית: Jacques Ilonda Maghoma; נולד ב-23 באוקטובר 1987) הוא כדורגלן עבר מהרפובליקה הדמוקרטית של קונגו ששיחק בעמדת הקשר.

==קריירת מועדונים==
מאגהומה התחיל את הקריירה שלו במחלקת הנוער של טוטנהאם הוטספר. בקיץ חתם בבורטון אלביון מהפוטבול ליג השנייה. ב-8 באוגוסט 2009 ערך את הופעת הבכורה שלו בקבוצה בהפסד 3-1 לשרוסברי טאון. ב-19 באוקטובר הבקיע את שער הבכורה שלו בקריירה בניצחון 0-2 נגד בארנט. ב-30 באפריל 2011 מאגהומה הורחק בתיקו 1-1 נגד סאות'אנד יונייטד לאחר תקרית עם אחד מאוהדי הקבוצה היריבה. בעונת הפך למלך שערי הקבוצה עם 16 שערי ליגה והפך לכדורגלן הראשון של הקבוצה שנכלל בנבחרי העונה של הפוטבול ליג השנייה.

ביוני חתם לשנתיים בשפילד ונסדיי מהפוטבול ליג צ'מפיונשיפ. ב-2 בנובמבר הבקיע את שער הבכורה שלו בקבוצה בהפסד לבורנמות'. במרץ נפצע במהלך המשחק נגד ויגאן את'לטיק ולמעשה סיים את העונה. ב-24 בפברואר 2015 רשם שלושה בישולים בניצחון 1-3 נגד מילוול.

ביוני חתם לשנתיים בברמינגהאם סיטי, בה התאחד עם מאמנו לשעבר גארי רואט. בסיום העונה הראשונה, חתם על חוזה שהשאיר אותו בקבוצה עד שנת . בעונת נבחר לכדורגלן השנה של המועדון על ידי השחקנים.

ב-19 באוקטובר 2020 חתם במזרח בנגל מהסופר ליג ההודית. מאגהומה הבקיע צמד בהפסד 3-2 להיידראבאד.

ביוני הצטרף לספאדלינג יונייטד מהליגה הצפונית עד למנת לשמור על כושר. באוקטובר , מאגהומה חתם בהמפסטד טאון.

באוקטובר 2022 מאגהומה פרש ממשחק פעיל.

==קריירה בינלאומית==
במאי מאגומה זומן לראשונה לסגל נבחרת הרפובליקה הדמוקרטית של קונגו. ב-20 במאי 2010 ערך את הופעת הבכורה שלו בנבחרת בהפסד 2-0 ל. רק במרץ רשם את הופעתו השנייה בנבחרת בהפסד 1-0 ל.

==תארים==
*נבחרת השנה בפוטבול ליג השנייה: 
*כדורגלן העונה של השחקנים בבורטון אלביון: 
*כדורגלן העונה בברמינגהאם סיטי: 

==קישורים חיצוניים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני בורטון אלביון
קטגוריה:כדורגלני שפילד ונסדיי
קטגוריה:כדורגלני ברמינגהאם סיטי
קטגוריה:כדורגלני מזרח בנגל
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:ספורטאים מהרפובליקה הדמוקרטית של קונגו באנגליה
קטגוריה:ספורטאים זרים בהודו
קטגוריה:אישים מהרפובליקה הדמוקרטית של קונגו שנולדו ב-1987
ספירת מלאי (שיר)

ספירת מלאי הוא שיר שכתב יוסי בנאי והלחינה נעמי שמר. זהו השיר הראשון שאת מילותיו כתב בנאי.
==מבנה ותוכן==
השיר מחולק לארבעה בתים, אשר כל אחד מהם מורכב משלושה זוגות של שורות מתחרזות, ומסוכם בציטוט מהפיוט אחד מי יודע: . רוב תוכן הבתים הוא מעין ספירת מלאי של מושגים הקשורים למדינת ישראל אשר כביכול "נספרים" - למעשה, למעט פתיחת השיר וספירת המלחמות, כל המספרים מומצאים.

המושגים אותם "סופר" בנאי מגיעים מתחומי הגאוגרפיה, ההיסטוריה, יהדות, תרבות, פוליטיקה, צבא ועוד. חלק מהמושגים מופיעים בהקשר חיובי ("יום של ניצחון", "עם אחד חכם"), חלקם שליליים ("ילדות קשה", ילדים במקלט) אך לחלק מהביטויים השליליים מתייחס בנאי בהומור (אסיר עולם "בחודש השישי" - כפל משמעות, כאילו שהאסיר בהריון) או מוציא מהם את העוקץ (הילדים אמנם במקלט, אך הם צוחקים).

מעבר לספירה עצמה, משלב בנאי הערה המתייחסת לספירה: , אמירה שמעבירה מסר כי הרשימה כולה, על הטוב ועל הרע שבה, היא המשמעות של עצמאות המדינה.

== רקע ==
את השיר כתב בנאי עת עבד על חומרים לתוכנית חדשה. בתחילה ביקש מנעמי שמר לכתוב עבורו שירים לתוכנית, ובפרט הציג בפניה את הרעיון של שיר ספירת מלאי, אולם שמר עודדה אותו לכתוב את השיר בעצמו. עם זאת, התחייבה שמר להלחין את השיר לכשייכתב. השיר נכתב בתקופה של מלחמת יום הכיפורים ואחריה, והמציאות הביטחונית בולטת מאוד בשיר, אשר מרבית המושגים המוזכרים בו קשורים לביטחון המדינה.

את ההשראה לשיר קיבל בנאי מהפיוט "אחד מי יודע", שבעיניו היה "ספירת מלאי" של היהדות.

== ביצועים ==
השיר נכלל באלבום אוסף של שירי בנאי שיצא בשנת 2001, ושנקרא על שם השיר.

גרסאות כיסוי הוקלטו על ידי להקת סקסטה, הגרובטרון, ירדנה ארזי וגיא זוארץ (דואט).

== קישורים חיצוניים ==
* [https://www.makorrishon.co.il/nrg/online/47/ART1/676/177.html הטראומטרון] באתר מקור ראשון
* 
* 

==הערות שוליים==

קטגוריה:שירי יוסי בנאי
קטגוריה:שירים שהולחנו על ידי נעמי שמר
קטגוריה:שירי 1974
קטגוריה:שירים על ישראל
נקודת וונד

נקודת וונד (באנגלית: Vund Point; בבולגרית: нос Вунд) היא לשון יבשה היוצרת את הקצה המזרחי של האי ראגד הממוקם למול החוף המערבי של חצי האי ביירז הממוקם בקצה המערבי של האי ליווינגסטון שבאיי שטלנד הדרומיים, שבאנטארקטיקה.

נקודת וונד ממוקמת 1.05 קילומטרים צפונית-מזרחית מנקודת ראדב;

נקודת וונד ממוקמת 1.31 קילומטרים דרומית-מזרחית מנקודת הרינג;

נקודת וונד ממוקמת 2.03 קילומטרים מערבית - צפון-מערבית מנקודת לאגר;

== היסטוריה ==
=== גילוי ומיפוי הנקודה ===

הנקודה התגלה על ידי צידי כלבי ים בראשית המאה ה-19.

הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.

=== מקור השם ===

הנקודה נקראת על שם וונד, שליט בולגר אשר שלט בקווקז והקים את נסיכות ואנאנד בארמניה בשנים 20–32 לפני הספירה.

השם אומץ רשמי ב-15 בדצמבר 2006.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18215&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת וונד] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.1714987871582,-62.64550006590715,13&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

== הערות שוליים ==

וונד
וונד
חיים אלגאזי

הרב חיים אלגאזי (אלגזי) היה רב ודיין באזמיר וברודוס במאה ה-17. מחבר ספר בני חיי.

== תולדותיו ==
נולד לרבי מנחם ולאמו שהייתה אחותו של רבי יעקב אלפנדארי, אותו מביא רבי חיים רבות בספרו<ref>ראה למשל: ובני חיי, אורח חיים, סימן כ"ט אות א'</ref>. היה תלמידו המובהק של רבי שלמה אלגאזי, וכן למד אצל הרב אהרן לפפא. היה רבו המובהק של רבי מאיר דאנון, שהיה רבו של הרב אברהם אבן עזרא. תלמידו זה גם הוציא לאור את ספרו. היה לו בן אחד, שנפטר בחייו. באזמיר התבקש לשלם מיסים על ידי הקהילה מכיוון שלא הסכים, מרוב חסידותו, לכהן בתפקיד רבני רשמי בעיר שייקח מזמנו אלא ללמוד תורה<ref>בני יעקב (ששון) דף קע"ז עמוד ב'</ref>. עבר לרודוס, שם כיהן כרב. באחרית ימיו יצא לקושטא, לשם לא הספיק להגיע עד שנפטר.

== ספרו ==
בני חיי
* בני חיי (אורטה קייוואי תע"ב) - שלשה "עמודים" (חלקים) לספר: עמוד ראשון (עד דף קע"ט עמוד ב') על הדין: חידושים על סדר הטור והשולחן ערוך במתכונת ספר כנסת הגדולה, עמוד שני על האמת: תשובות שהשיב לשואליו, עמוד שלישי על השלום: ישוב סתירות בש"ס ובפוסקים. בספר הגהות וחידושים מאת רבי חיים אלפאנדרי.

== קישורים חיצוניים ==

* 
* 

== הערות שוליים ==

קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:רודוס: רבנים
קטגוריה:דיינים
קטגוריה:רבנים טורקים
קטגוריה:פרשני הטור
קטגוריה:מחברי ספרי שו"ת: ראשוני האחרונים
סופיה הובליץ

סופיה הובליץ (באנגלית: Sofia Hublitz, נולדה ב-1 ביוני 1999<ref name="issue"></ref>) היא שחקנית קולנוע וטלוויזיה אמריקאית. היא ידועה בעיקר בזכות תפקידה בתור שרלוט בירד בסדרת דרמת הפשע של נטפליקס, אוזרק.

== ביוגרפיה ==
הובליץ נולד בריצ'מונד, וירג'יניה<ref></ref>. אמהּ עובדת בתעשיית הבידור.<ref name="LAST"></ref> המשפחה עברה לניו יורק ב-2007.

== קריירה ==
הובליץ הופיעה לראשונה בטלוויזיה כמתמודדת בתוכנית המציאות מאסטר שף לילדים בשנת 2013.<ref name="cbshoffman"></ref> באחד הפרקים, היא בכתה בגלל טעות שעשתה במהלך אחת המשימות, כשגורדון רמזי מנחם אותה ומסייע לה לבצע מחדש את המשימה.<ref name="ram"></ref> בשנה שלאחר מכן, היא זכתה בתפקיד המשחק הראשון שלה בתור דניאל הופמן בשני פרקים בסדרת הטלוויזיה של לואי סי. קיי. לואי,<ref name="NYP"></ref> וסילביה הצעירה בפרק של סדרת הטלוויזיה הוראס ופיט ב-2016.<ref name="NYP" /> משנת 2017 עד 2022, הופיעה בסדרת הטלוויזיה "אוזרק", בה גילמה את שרלוט בירד.<ref name="NYP" /><ref name="ind">Christopher Hooton (October 19, 2017). [https://www.independent.co.uk/arts-entertainment/tv/news/ozark-season-2-netflix-release-date-cast-news-spoilers-filming-2017-2018-a8008696.html Ozark season 2: Netflix release date, cast and everything we know]. The Independent. Accessed May 2018.</ref>

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! class="unsortable" | הערות
|-
| 2020
|What Breaks the Ice
| סמי
|
|-
| rowspan="2" | 2021
|איידה רד
| דרלה ווקר
|
|-
|Master
| אמיליה
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! class="unsortable" | הערות
|-
| 2013
| מאסטרשף ג'וניור
| מתחרה
| 7 פרקים
|-
| 2014
| לואי
| דניאל הופמן
| 2 פרקים
|-
| 2016
| הוראס ופיט
| סילביה הצעירה
| פרק מס' 1.10
|-
| 2017 2022
| אוזרק
| שרלוט בירד
| 44 פרקים
|}

== פרסים ומועמדויות ==
{| class="wikitable sortable"
! שנה
! פרס
! קטגוריה
! עבודה
! תוצאה
! הערות שוליים
|-
| 2019
| פרסי גילדת שחקני המסך
| ביצוע יוצא דופן של אנסמבל בסדרת דרמה (משותף)
| אוזרק
| 
| <ref></ref><ref name="IMDb as an awards index source only"></ref>
|-
| 2021
| פרסי גילדת שחקני המסך
| ביצוע יוצא דופן של אנסמבל בסדרת דרמה (משותף)
| אוזרק
| 
|<ref name="IMDb as an awards index source only" /> <ref></ref>
|}

==קישורים חיצוניים==

== הערות שוליים ==

קטגוריה:אמריקאים ממוצא גרמני
קטגוריה:משתתפים בתוכניות מציאות אמריקאיות
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1999
אנסימבה מוקאנו

רוברט אנסימבה מוקאנו (בצרפתית: Robert Nsimba Mukanu; נולד ב-8 באוגוסט 1985) הוא כדורגלן עבר גבונזי ששיחק בעמדת הקשר.

==קריירה==
מוקאנו התחיל את הקריירה שלו בקבוצת הכדורגל ויטה קלאב המקומית. ב-30 בינואר 2008 חתם בעירוני קריית שמונה מליגת העל. מוקאנו שיחק רק בשלושת המשחקים האחרונים של הקבוצה בליגה. בקיץ הצטרף למכבי עירוני קריית אתא מהליגה הלאומית, בה שיחק חצי עונה.

בינואר חזר לרפובליקה הדמוקרטית של קונגו וחתם במוטמה פמבה. בקיץ הצטרף למיסילה הגבונזית. בהמשך, שיחק גם במונאנה וליברוויל 105. בשנת פרש מכדורגל.

ב-28 ביולי 2013 מוקאנו ערך את הופעתו היחידה בנבחרת גבון בהפסד 0–1 ל.

==קישורים חיצוניים==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:כדורגלנים גבונזים
קטגוריה:הרפובליקה הדמוקרטית של קונגו: קשרי כדורגל
קטגוריה:קשרי כדורגל גבונזים
קטגוריה:קינשאסה: כדורגלנים
קטגוריה:כדורגלני ויטה קלאב
קטגוריה:כדורגלני עירוני קריית שמונה
קטגוריה:כדורגלני מכבי עירוני קריית אתא
קטגוריה:כדורגלני נבחרת גבון
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים גבונזים בישראל
קטגוריה:אישים מהרפובליקה הדמוקרטית של קונגו שנולדו ב-1985
קטגוריה:גבונזים שנולדו ב-1985
לואי האג

הכניסה ל[[קברי המלכים בירושלים; ליתוגרפיה של לואי האג לציור של דייוויד רוברטס, 1842]]
טקס פתיחת
[[התערוכה הגדולה בארמון הבדולח, לונדון, 1851; ציור של לואי האג]]
אולם התווך במסגד [[איה סופיה, איסטנבול; ליתוגרפיה של לואי האג, 1852]]
לואי האג (Louis Haghe; 17 במרץ 1806, טורנה, בלגיה – 9 במרץ 1885, רובע למבת', לונדון, הממלכה המאוחדת) היה צייר, תחריטן ואומן ליתוגרפיות ממוצא בלגי שפעל באנגליה.

==קורות חייו ופועלו==
אביו וסבו של לואי האג היו אדריכלים. בצעירותו הוכשר לציור בצבעי מים אך שלח ידו בטכניקה החדשה של הדפסי אבן. האג מצא תעסוקה במקצועו באנגליה ועקר אליה ב-1823. בסביבות 1830 חבר לוויליאם דיי ויחד ייסדו את מפעל הליתוגרפיות הנודע שלהם – Day & Haghe, שהיה החלוץ בהדפסות ליתוגרפיות צבעוניות . ב-1837 זכו למינוי "ליתוגרפים של המלכה ויקטוריה ושל המלכה-האלמנה, המלכה אדלאידה". עוד קודם לכן, בימי המלך ויליאם הרביעי, התמנה ל-Draughtsman to his Majesty.

המיזם השאפתני ביותר של האג היה הכנת 250 ליתוגרפיות לששת כרכי ספרו של דייוויד רוברטס מ-1842–1849, "ארץ הקודש, סוריה, אדום, ערב, מצרים ונוביה" . הליתוגרפיות נוצרו על סמך הרישומים שיצר רוברטס במסעותיו והוכנו תחת פיקוחו. צביעת הדפסי האבן נעשתה בשיטות שונות החל מהדפסת לוחות נפרדים להפקת מגוון צבעים וכלה בצביעה ביד. רוברטס שיבח את עבודתו של האג: ש"לא רק התעלה על עצמו, אלא הצליח להחדיר באמצעות האבן את האופי הנקי, הפשוט והמדויק של הציורים, בשלמות שרק אמן כמוהו יכול להגיע אליה".

האג עצמו הפיק מנסיעותיו באירופה בשנים 1840–1850 אוסף גדול של רישומים אדריכליים, בעיקר של בניינים היסטוריים. חלקם פורסם ב-1850 בסדרת "רישומים מבלגיה ומגרמניה". ב-1852 פרסם סדרת ליתוגרפיות "מראות איה סופיה" לפי ציוריו של האדריכל השווייצרי גַספַּרֶה פֿוֹסאטי שעסק בחידוש פניה של הכנסייה ביוזמת הסולטאן אבדילמג'יט הראשון.

לואיס האג פרש ב-1852 מעבודתו בעיבוד ליתוגרפיות והתמקד ביצירה אמנותית מקורית משלו. הוא הִרבה לצייר בצבעי מים ומיעט בציור בצבעי שמן. הנושאים שהעדיף לצייר היו אירועים מחיי ציירים נודעים וכן פנים בניינים כגון אלה של עיריות וכנסיות. יצוין כי האג צייר ביד שמאל בגלל עיוות מלידה ביד ימינו. האג היה במקימי אגודת הציירים בצבעי מים ב-1832, במרוצת השנים הציג את עבודותיו בחסותהּ ובשנים 1873–1884 כיהן כנשיאהּ.

לואי האג מת ב-1885 בלונדון, העיר שבה חי ופעל רוב חייו. אחיו הצעיר צ'ארלס האג היגר אף הוא לאנגליה והועסק בחברת Day and Haghe גם אחרי פרישתו של אחיו לואי.

==קישורים חיצוניים==

* [https://www.britishmuseum.org/collection/term/BIOG30316 לואי האג]	באתר המוזיאון הבריטי
* 
<div style="direction: ltr;">
* L. C. (Lionel Henry Cust), "[https://archive.org/details/dictionaryofnati23stepuoft/page/438/mode/2up Haghe, Louis]", Dictionary of National Biography, 1885–1900, Vol 23, pp. 438–439
* Twyman, Michael, "[https://www.oxforddnb.com/view/10.1093/ref:odnb/9780198614128.001.0001/odnb-9780198614128-e-11866 Haghe, Louis (1806–1885)]", Oxford Dictionary of National Biography (online edition), 2004
</div>

==הערות שוליים==

קטגוריה:בלגים
קטגוריה:ציירים בלגים
קטגוריה:ילידי 1806
קטגוריה:נפטרים ב-1885